《赠鲁振之祭酒园居》
明代·孟洋

鲁连不受平原赠，长揖归来住海滨。宁独彩毫干日月，时看玉剑动星辰。

窗含花竹云争入，江引凫鸥日自亲。天下苍生望安石，凭君莫作武陵人。

作者简介：（1483—1534）明汝宁府信阳人，字望之，一字有涯。弘治十八年进士。授行人，进御史，以论张璁、桂萼事谪桂林教授。后官至大理寺卿。有《孟有涯集》。